Kenny Dalglish
Kenneth Mathieson „Kenny“ Dalglish (g. 1951 m. kovo 4 d. Glazge) – buvęs škotų futbolininkas ir treneris. Dalglišas per dvidešimt dvejų metų karjerą žaidė tik dvejuose klubuose – Celtic FC ir Liverpool FC. Jis yra pirmasis futbolininkas perkopęs 100 įvarčių ribą ir Škotijos, ir Anglijos futbolo lygose. Karjerą pradėjo Glazgo Celtic klube ir 1975 m. tapo klubo kapitonu. Tarp 1971 m. ir 1977 m. laimėjo keturis Škotijos pirmojo diviziono titulus, ketures Škotijos taures ir vieną Škotijos lygos taurę. 1977 m., Liverpulio klubo treneris, Bobas Paisley sumokėjo už Dalglišą 440 tūkstančius svarų – tuo metu tai buvo Britanijos rekordas. Liverpool FC jis pakeitė Keviną Keeganą. Liverpool FC buvo auksiniai Dalglišo karjeros laikai. Kaip žaidėjas, o vėliau ir treneris su Liverpool FC, laimėjo 7 lygos titulus, 3 Europos taures ir 5 įvairias Anglijos taures. Sirgalių buvo pramintas „King Kenny“ (Karalius Kenis). Jis yra pirmasis Liverpool FC šimtuke labiausiai pasižymėjusių futbolininkų. 1985 m. tapo žaidžiančiuoju Liverpool treneriu. Per 6 vadovavimo metus, (1985 m. – 1991 m.) Liverpool FC laimėjo 3 čempionatus ir dvi FA taures. Dalglišas yra daugiausiai kartų Škotijos rinktinėje žaidęs (102) ir daugiausia įvarčių (30) įmušęs žaidėjas kartu su Dennis Law. 1991 m. tapo Blackburn Rovers treneriu, kuris padėjo klubui pakilti iš antrojo diviziono į Premier lygą, kurią 1995 m. laimėjo. 1997 m. persikėlė į Newcastle United FC. 1999 m. buvo paskirtas Celtic FC klubo futbolo direktorium. Po dvidešimties metų pertraukos 2011 m. sausio 9 d. buvo paskirtas Liverpool FC vyr. treneriu iki sezono pabaigos.